السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم ولك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم
في الاولين والاخرين والملأ الاعلى الى يوم الدين. اما بعد آآ هي عايزة حاجة ولا ايه؟ هو بيقول لي فهمها بقى وقفنا فين يا جماعة اصلا مش كده؟ النهاردة مع الجزء ايه ان شاء الله؟ الجزء التمانية وعشرين بازن الله من اول سورة المجادلة لحد سورة التحريم. من اول سورة
المجادلة لحد سورة التحريم. امبارح اتكلمنا عن الجزء السبعة وعشرين وقلنا ان الجزء سبعة وعشرين التحرير من القيود انسان مقيد. انسان مكبل بهم الرزق مكبل بصورته قدام المجتمع ومركزه قدام المجتمع مكبل بطموحاته الرهيبة اللي عايزة خمسين عمر فوق عمره عشان يحققه
انسان مكبل بنظرته الدنيوية البحتة وحساباته الدنيوية البحتة. انسان مكبل بنظرته المادية انسان بتاع اسباب واحد زائد واحد يساوي اتنين ما تقوليش غيبيات. انسان مكبل يعني صورة الجزء السبعة وعشرين يا اخواني كل صورة منه بتتكلم عن مشكلة من مشاكل حياة
انسان مضيعة له دنيته ومعيشاه تعيس. وممكن تضيع له اخرته وكمان بتضيع له دينه. زي في سورة الزاريات اللي قلنا انها بتتكلم عن مشكلة ايه ها؟ مشكلة ايه؟ سورة الزريات؟ الرزق ها لما مشكلة الرزق فيها قصة سيدنا ابراهيم فراغ الى اهله فجاء بايه
بعجل ثمين جاب العجل ده منين؟ ربنا اغناه. قال لها طب ده كان بيلف في البلاد عشان الدعوة الى الله. يبقى الاثر الدنيوي قد ايه ربنا بيفتح في الرزق على اهل الدين وعلى اهل الطاعة من عند ربنا سبحانه وتعالى. الحاجة التانية تلاقي فيها قول الله سبحانه وتعالى اه اه كانوا قليل
من الليل ما يهجعون وبالاسحار ناس نومها قليل. نومها خفيف اقل نوم بيكفيها. يا اخوانا ما حدش يقدر يعمل كده غير نفسيته مرتاحة جدا. ما حدش يقدر الانسان لما بيتخلص من هم الرزق اللي مكبله وشال له بينطلق في الحياة. قد ايه هم الرزق كان معطله في دينه
قد ايه لما هم الرزق زال وانطلق في العبادة ربنا فتح عليه في الدنيا غير في الاخرة. يبقى ازا الجزء سبعة وعشرين بيتكلم عن التحرر من القيود اللي مأيداك في حياتك وكل صورة زي ما اتكلمنا امبارح بتتكلم عن قيد مؤيد الانسان وشالل الانسان وجه في الاخر سورة
الم يأن للذين امنوا بقى خلاص جه الوقت ولا لسة ما جاش الوقت انكم تنطلقوا الى الله. الجزء السبعة وعشرين بيتكلم عن الفرد المنطلق الى الله وقلنا ان ده تمهيد للجزء التمانية وعشرين. الجزء التمانية وعشرين بيتكلم عن الدعوة المنطلقة الى الله. عن بناء دعوة تنطلق الى الله
مش بناء فرض واي دعوة بتقوم على افراد ابطال عشان كده الفرد البطل اتأسس في جزء سبعة وعشرين وبعد كده الدعوة البطولية المنطلقة اللي بلا قيود اتأسست في الجزء التمانية وعشرين. آآ آآ يعني عايزين بس الاول قبل ما ندخل في الكلام عن الجزء التمانية وعشرين
خد بالنا ان اول مشهد في الجزء التمانية وعشرين قد سمع الله قول التي ايه؟ تجادلك في زوجها. يبقى مشكلة امرأة يبقى امرأة وآآ آآ يبقى حاكم الدولة في بيته قاعد مع واحدة من عامة الشعب. قائد الدولة كلها فاتح بيته لامرأة اتعرضت
من حالات الظلم الاجتماعي وقائد الدولة قاعد في جلسة افتاح لقلبك او افتحي قلبك مع امرأة مظلومة. والصورة نفسها اسمها المجادلة على اسم امرأة على اسم حالة تعرضت لها امرأة. اخر حاجة في الجزء التمانية وعشرين ده البداية. امرأة هتلاقي السورة بتتكلم عن امرأة. اخر
حاجة في التمانية وعشرين وضرب الله مثلا للذين امنوا ايه؟ امرأة امرأة ايه؟ فرعون ومريم ابنة عمران يبقى اخر حاجة في تمانية وعشرين برضه كلام عن امرأة وربنا بيقول انها مثل للامة كلها. ضرب الله مثلا للذين امنوا امرأة. ان المرأة ممكن تبقى قدوة ان المرأة
تقلب المجتمع ان المرأة جواها طاقات رهيبة بس لو اتربت صح. الجزء التمانية وعشرين بيعرف المجتمع. قيمة المرأة وفي نفس الوقت خطورة المرأة. لان صورة التغافل اللي ضيع فيها الصحابة زوجاتهم. اللي اخرهم عن الهجرة وخلاهم ينشغلوا بالدنيا زوجتهم. جوز التمانية وعشرين يا اخواننا بيتعامل
مع قضية المرأة تعامل خطير جدا. اول اية فيه قول التي تجادلك في زوجها. واحدة اتظلمت من جوزها. واحدة بعد ما فنت عمرها عشان بيتها زلمها وقال لها انت علي كظهر امي. وخلاص وقصتك انتهت معي. يبقى امرأة اتعرضت لظلم. واخر اية فيه ومريم ابنة عمران. برضو امرأة
المجتمع كله ظلمها مش جوزها بقى زي الاول. المجتمع زلمها واتهمها في شرفها واعتدى عليها. والالسن انطلقت في عرضها. السيدة مريم يعني كأنك جزء التمانية وعشرين بيقول احزروا من زلم المرأة. وفي نفس الوقت ضرب الله مثلا للذين امنوا امرأة يبقى فجروا طاقات المرأة. اعرفوا المرأة دي
تبقى قدوة للدنيا كلها ازاي ؟ وفي نفس الوقت ان من ازواجكم واولادكم ايه ؟ عدوا لكم برضو احزروا عوج المرأة. الست لو فيها عوج ممكن تضيع جوزها. ممكن تضيع له دينه ودنيته كمان. يعني جزء
حدس عن قضية المرأة. عشان كده عدوا معي الصور اللي اتكلمت باسم امرأة. سورة المجادلة على اسم ايه امرأة على اسم المرأة اللي آآ اللي جدت النبي عليه الصلاة والسلام وبعد كده صورة الممتحنة. سورة الممتحنة على اسم مين؟ ام كلثوم بنت عقبة اللي هاجرت
النبي عليه الصلاة والسلام يبقى على اسم برضه ايه امرأة وبعد كده سورة الطلاق والتحريم بيتكلموا عن مشاكل المرأة مشاكل الاسرة الملتزمة مشاكل الاسرة المسلمة يبقى آآ المرأة الحوار عليها قوي جدا في الجزء التمانية وعشرين. ودي نبزة يجب ان احنا نتكلم عنها. لان الجزء
ده جزء امن قومي بيتكلم عن الامن القومي للمجتمع الاسلامي. كل قضية من قضايا الجزء التمانية وعشرين ثغرة من السغرات. اهل الباطل يفوزوا ويخترقوا المجتمع بتاعنا لو ما حصلناش المجتمع ناحيتها. طيب برضه الجزء التمانية وعشرين بادئ به والذين يظاهرون منكم من نسائهم
ما هن امهاتهم. يعني ايه وظاهر من نساء؟ يقول لها انت عليك ظهر امي. ها يعني هي مراته حلال لي ولا حرام حلال طب وامه حلال ولا حرام حرام فلما يقول لمراته انت زي امي يبقى معناها انه عمل ايه
انه انه حرم الايه ؟ حرم الحلال صح ولا لأ ؟ انه حرم الحلال. طب هو يا جماعة انا حللت الحرام. يعني الزنا قلت انه حلال، دي مصيبة صح ولا لأ
مصيبة طب وايه يعني ان انا حرمت الحلال يعني؟ ايه يعني ان حاجة حلال وقلت انا مش هاكل تفاح دي فيها مشكلة؟ مصيبة برضو. مصيبة برضو ازاي ؟ ان تحريم الحلال هو اللي احنا بنسميه ايه في الفكر بتاعنا
التشدد. التشدد. تحريم الحلال بنسميه عندنا التشدد. والتشدد ده من اكتر الحاجات اللي بتنفر الناس من الدين. يعني تشدد الداعين الى الله من اكتر الحاجات اللي بتكره الناس في الدين اصلا. فالمتشدد لما بييجي يشتغل في الدعوة مش بيحبب الناس في الدين
ده بيكره الناس في دينها. ده ممكن يخلي ناس والعياذ بالله تخرج من الدين. عشان كده شف ربنا بيقول ايه. فمن لم يجد فصيام شهرين ايه متتابعين شهرين قبل ما يرجع يمس مراته تاني. شهرين متتابعين دول كانوا حكم حاجة تانية في الشريعة الصيام شهرين متبعين. حكم ايه
لا مش قتل نفس. حكم جماع مراته في نهار رمضان صح ولا لا؟ يبقى مراته في نهار رمضان حرام ولا حلال حرام لما جمعها في نهار رمضان يعني استحل الحرام شهرين متتابعين. طب لما مراته نفسها في الوقت الحلال حرام على نفسه؟ برضه
وشهرين متتابعين. كأن الشرع بيقول لك ان ان تحريم الحلال جريمة بالظبط زي ايه؟ زي تحليل الحرام واخدين بالكم معي ولا ولا سهرانين طول الليل في الصلاة وخلاص الناس فصلت. المهم يعني ان الجزء التمانية وعشرين بدأ بقضية ايه؟ آآ تحريم الحلال
واخر سورة في الجزء التمانية وعشرين اسمها سورة ايه؟ ده ده اوله خالص. في المجادلة واخر سورة اسمها سورة ايه؟ التحريم لما تحرم ايه؟ ما احل الله لك. يبقى نفس القضية من الاول للايه ؟ للاخر كأنها قضية خطيرة. يا اخواننا الجزء التمانية وعشرين بيتكلم عن قضايا في غاية الخطورة وفي غاية الحيوية. الجزء
يعني ممكن نسميه امن قومي. القضايا اللي لو ما خدناش بالنا منها في المجتمع المجتمع كله ينهار. حصوننا مهددة من الداخل. جزء في غاية الخطورة والمفروض ان الدولة الاسلامية يوم ما تقوم الجزء التمانية وعشرين ده يتدرس في مجلس الشعب كويس جدا ويتشاف القضايا
نتكلم عنها لان هي دي الحصون اللي لازم نحصن المجتمع منها. قضية المرأة. قضية التشدد. هنشوف دلوقتي مع بعض. عشان كده الجزء التمانية وعشرين بيركز على قضية الترابط. سورة الحشر يحبون من ايه؟ من هاجر اليهم. ترابط مين مع مين
ترابط الملتزمين مع بعض. طيب كي لا يكون دولة بين الاغنياء منكم. لو الاغنياء خدوا الفلوس ومنعوا الفقراء. يبقى الترابط بين مين ومين بين الاغنياء والفقرا في المجتمع. طيب وبعد كده تيجي سورة الصف ان الله يحب الذين يقاتلون في سبيله ايه؟ صفا. يبقى ترابط بين مع مين؟ ترابط العمل
مؤمنين لدين الله مع بعض. ها وترابط الدعاة مع بعض وترابط الشيوخ مع بعض. وترابط الدعوات الاسلامية مع بعض. طب بعد كده سورة الجمعة ترابط المجتمع المسلم مع بعض. ترابط الرجال مع بعض. ترابط النساء مع بعض. سورة الجمعة معاد الشحن الاسبوعي للمجتمع كله. لما المجتمع
كله بيقعد عشان يسمع دين مجتمع طول الاسبوع مشغول في الدين اللي بيحضر الدروس هم الراغبين اللي اللي نفسهم يزيدوا ويتربوا. انما خطبة الجمعة دي المجتمع كله لازم يحضرها. فمنزر الاجتماع بتاع المجتمع. عشان كده يا جماعة كلمة الجمعة دي من مبتكرات الاسلام. الطاهر ابن عاشور من جهابزة اللغة
لسه في العصر الحديس بس ولكن في تاريخ الاسلام بيقول لك ان كلمة الجمعة لم ترد في تاريخ العرب. يعني كلمة الجمعة دي اللي ابتكرها الاسلام النهاردة يوم الاجتماع يا جماعة
بعد كده آآ آآ اخر سورتين التحريم والطلاق ترابط الاسرة المسلمة. ازاي ان الاسرة المسلمة تترابط؟ طب ليه الاسرة المسلمة؟ الجزء نتكلم عنها في الاخر رغم ان احنا بنقول ان الفرد المسلم يكون الاسرة المسلمة تكون المجتمع المسلم طب ليه ربنا اتكلم عن المجتمع المسلم لحد سورة الجمعة
وبعد كده في الاخر اتكلم عن الاسرة المسلمة. حد يقدر يقول لي ليه لان الاسرة المسلمة افراز مجتمع مسلم. يعني ايه؟ يعني الواد ده ممكن تلاقي شاب ملتزم عايز انسانة كويسة مش لاقي. مش
مش لاقي الف واحدة يختار منهم. ممكن تلاقي بنت ممتازة ومتدينة جدا ما بيتقدملهاش الف عريس ولا حاجة. بل ممكن ما بيتقدملهاش حد اصلا ليه المجتمع يا اخوانا احواله مش على ترتيب الدين. يبقى الاسرة المسلمة لن تتكون الا لو في مجتمع مسلم الاول. احنا لازم نكافح عشان
فين المجتمع نفسه يبقى مجتمع اسلامي؟ عشان الناس نفسها تتدين. ساعتها الاسرة المسلمة هتبقى افراز لها. يعني بدون بقى ما نقعد آآ نتكلم في التفاصيل آآ المبدئية لان الموضوع طويل جدا والجزء التمانية وعشرين زي ما باقول لكم امن قومي يعني امن عام يعني قضية في غاية الخطورة. نتكلم عن
الترابط لان الجزء التمانية وعشرين اسماء السور بتاعته. اسماء مراحل بناء المجتمع. لو عايزين نبني مجتمع متدين. لو عايزين فعلا نبني مجتمع ما حصلشي تعالوا شوفوا الابداع. تعالوا شوفوا الروعة بتاعة اسماء جوز التمانية وعشرين. المجادلة. اولها جدل. اولها ناس لسة قالوا
مش متفقة مع بعض. ناس لسة بتتجادل. ناس لسة مش فاهمة قيمة الدين. لسة بتجادل. اولها يعني لسة مرحلة الجدل. بعد كده الحشر. الحشر ده يا جماعة اصلا اللي هو التفويج. يعني الحشر ده زي التفويج بتاع الحجاج كده لما بيروحوا السعودية. كل جنسية بتيجي مع بعض
الحجر بتاع يوم القيامة ان بعد البعث والناس يموج بعضهم في بعض والناس تايهة في بعض يبدأ الناس تتفوج المؤمنين هنا الكفار هنا عبدة الشمس هنا فالحشر ده فيه تفويج حصل هنا ما عادتش الحالة الفردية بتاعة سورة المجادلة والجدل بتاعها. بعد كده تيجي صورة الممتحنة. فيه امتحان يا جماعة هنا. ايه اللي
امتحان هنقول عليه الوقتي. بعد كده جت سورة الصف. سورة الصف جاية الوقتي ليه؟ بدل ما نقعد نقول كلام طلاسم من غير ما يتشرح. تعالوا ندخل ونشوف يعني الترابط بتاع الجزء ده مع بعضه. اول مشهد في الجزء قد سمع الله قول التي تجادلك في زوجها. مربي قرر انه يفرغ حياته عشان
مربي قرر انه يعيش حياته عشان مجتمع يتصلح. يا ترى مين فينا هيبقى المربي ده ؟ يا ترى مين فينا هيبقى الشخصية اللي ربنا بدأ بها الجزء التمانية وعشرين. واللي ما انتهاش الجزء الا وكنا في سورة الجمعة امة مجتمعة مع بعضها. بدأنا بفرض الجزء التمانية وعشرين ازاي
في واحد قدر يبقى مليار ونص ازاي انسان فرغ عمره وفي النهاية بقت الامة مليار ونص من ايام ما كنا واحد بس اللي هو النبي عليه الصلاة والسلام البداية مربي قرر انه يفرغ حياته عشان المجتمع ده يتصلح. او عشان المنطقة دي تتصلح. او عشان القرية بتاعته تتصلح. او عشان الكلية اللي هو طالب
تتصلح او عشان المدينة اللي هو يعني عايش فيها تتصلح. كل واحد على حسب رزقه. البداية جلسة افتح لي قلبك ما بين المربي ده وهو كان حاكم الدولة ساعتها اللي هو النبي عليه الصلاة والسلام. وما بين واحدة اخت ملتزمة عندها مشكلة اجتماعية بيعالج لها المشكلة الاجتماعية بتاعتها. وبعد
كده بقت المشكلة مع جوزها فمن لم يجد فصيام شهرين ايه؟ متتابعين. لما جوزها جه للنبي عليه الصلاة والسلام وقال له يا رسول الله انا ما عييش اصلا ادفع الكفارة
فالنبي ادى له ايه ؟ زي افة تمر كده فالراجل لما شاف افة التمر احلوت في عينه. قال له يا رسول الله انا هادي دي لمين ؟ فقرا! يا رسول الله ده انا ما فيش في المدينة
كلها فقر مني. فالراجل عايز كمان ياخدها صدقة. يعني ياخدها لنفسه وهو صدقة. النبي عليه الصلاة والسلام ضحك. المربي اللي قلبه واسع. المربي اللي بدل ما يبص له كده ويقول له ايه ده! انت اتجننت! انت كمان عايز تاخد الكفارة لنفسك! النبي ضحك! الرحمة الجميلة! النبي المربي بلاش نقول النبي بقى
دلوقتي يا جماعة لان احنا بنتكلم عن موديل مطلوب اعادة استنساخه. احنا مش بنتكلم عن حاجة حصلت مرة ومش هتحصل تاني. ده قرآن. مطلوب ان كل واحد مننا لو ربنا ادى له علم وفهم وايمان وعزيمة يبقى النموزج ده يبقى المربي اللي قاعد مع فرض لسه افراد ولسه حل مشاكل الافراد
تربية الافراد نقلب الصفحة يا ايها الذين امنوا اذا تناجيتم التناجي يا جماعة عارفين زي الجلسة الايمانية كده عارف لما تدخل المسجد تلاقي مقرأة تلاقي خمسة قاعدين يقروا قرآن ده بقى ايه
جلسة كده ايمانية اذا تناجيتم فلا تتناجوا بالاثم والعدوان ومعصية الرسول. وتناجوا بالبر والتقوى. يبقى ما عدناش افراد. ده التربية وبقينا جلسات ايمانية. التربية اسمرت وبدأ يطلع مقرأة في المسجد. وبدأ يطلع جلسة ايمانية في المسجد. وبدأ يبقى فيه شبه
نوال مجتمع مسلم لسة بقى فيه خمسة ملتزمين في الكلية معك. بقى فيه اربعة ملتزمين في الشغل معك. بقى فيه تلاتة ملتزمين في نفس الدفعة اللي انت فيها. بقى فيه بدأ الموضوع ما يبقاش افراد. بدأ بدأ الالتزام بدأ حب الدين. يبقى موجود بس
لسة بعد كده ننزل تحت يا ايها الذين امنوا اذا قيل لكم تفسحوا في الايه مجالس ما عادتش جلسات ايمانية ده بقى الدروس وعزية كبيرة. ده بقى فيه دروس للنبي عليه الصلاة والسلام. الموضوع بيكبر يا جماعة. مع ان فيه مربي
عاش حياته عشان يصلح بلد او يصلح مجتمع الموضوع بيكبر ما هوش واقف. بقى درس ايماني اسبوعي. بقى الملتزمين دول ودول ودول وبتوع دي وبتوع القرية دي وبتوع المنطقة دي بقوا بييجوا وبيقعدوا عشان يسمعوا دين. الناس بقت عايزة تسمع عن ربنا يا اخوانا. ازا قيل لكم تفسحوا في
المجالس مش في المجلس بقى فيه دروس كتير. بقى فيه دروس ايمانية كتير في المسجد ده وفي المسجد ده وفي المسجد ده. ويوم السبت ويوم الاتنين ويوم الاربع. بقى فيه دروس
وتفسحوا معناها ان الناس ملت المسجد. يعني الناس ما عادتش زاهدة في الدين. الناس بقت عايزة تسمع دين. لدرجة ان بقى مطلوب ان احنا نقول يا جماعة وسعوا لبعض من اقبال الناس على الدين يبقى دي صورة المجادلة اللي بتتكلم عن ان احنا وصلنا فيها ان بقى فيه
ناس ملتزمة عايزة تسمع دين وجات المسجد زي الوقت كدهو بالزبط جاية عايزة تسمع دين في الوقت اللي كل الناس نايمة فيه في الوقت اللي كل الناس فيه يبقى دي المرحلة اللي انتهت عندها سورة المجادلة. جت سورة الحشر. سورة الحشر بقى كلمتك عن افق تاني خالص. كلمتك عن شريطين القطر
اللي القطر بتاع صورة الصف لازم ينزل يلاقيهم. والا مش هينفع يمشي. القطر بتاع صورة الصف اللي هو الشغل التعاون يقاتلون في سبيله ايه صفوة ملتزمين بيشتغلوا مع بعض عشان ينصروا الدين. عشان ينقزوا شباب البلد. عشان يطعموا الاسر الفقيرة في بلد
يحفظوا القرآن لاطفال بلد عشان يعملوا مدارس سليمة نضيفة لاطفال بلد. يبقى الصف ده ناس عارفة تشتغل مع بعض امال الحشر ايه؟ الحشر اللي بعد المجادلة والذين تبوأ للفقراء المهاجرين الذين اخرجوا من ديارهم و
اموالهم اموالهم يعني دول كانوا اغنياء بقوا فقراء عشان الدين. يعني هم ضحوا بالفلوس وبقوا فقراء ان هم ما كانوش فقراء. هو ومراته وولاده استحملوا الفقر عشان الهجرة يبتغون فضلا من الله ورضوانا وينصرون الله ورسوله. اولئك هم الصادقون. اسمع بقى
دول المهاجرين. الانصار بقى والذين تبوأوا الدار والايمان من قبلهم يحبون من هاجر اليهم. يحبون من يعني تخيلوا احنا في السحور كده مسلا يعني يعني ربنا يبارك بقى في اللي دفعوا فلوس السحور النهاردة تخيل
لو قالوا لنا احنا عزمناكم على السحور الجميل ده. وان شاء الله الفطار النهاردة برضه على حسابنا خروف ايه خروف او بلاش خروف خروف مش هيكفي الرجالة دول كلها. عجل! خلاص يا جماعة! فاحنا عشرين واحد بلاش نقول ان احنا كتير. عشرين واحد جايين ناكل
ايه جايين ناكل الخروف يا عم بلاش عشان الناس ما تخافش. جايين ناكل خروف. فاحنا لسه بقى المغرب ادن بقى والشيخ اسماعيل بقى خلاص صلى والدنيا الدنيا تمام والخروف مشوي ومحطوط ولسه بنقول بسم الله الرحمن الرحيم. لقينا عشرين واحد من اهل المنطقة جايين بيقولوا السلام عليكم. يا
المصيبة السوداء انتم ايه اللي جابكم الوقتي! يا عم استنى اما نفرم الخروف ده الاول وبعد كده ابقوا تعالوا. اهي دي يحبون من هاجر اليهم ان المدينة مجتمع صغير مش زي مكة يا جماعة. مكة مجتمع عالمي. لو خمس تلاف تاجر فتحوا فيه مش هيبان التجارة بتاعتهم. انما المدينة
مجتمع صغير. انتم عارفين مسلا زي الشارع اللي قدام المسجد ده. مسلا فيه سوبر ماركت. طب لو جه بقى ميت واحد هاجروا في الشارع. منهم اتنين فتحوا سوبر ماركتين كمان بالنسبة
الفتح ده اسمه ايه اسمه خراب بيوت صح ولا لأ؟ طب وفيه محل مسلا بلاستيك بلاستيك مواد بلاستيك دي اللي هي الحاجات البلاستيك. قام واحد قام جاي فاتح زيه بالنسبة للناس ايه
خراب بيوت واحد فتح عصارة يدوبك اتنين اللي بيشتروا منه في في العافية. قام واحد تاني كان في مكة بيشتغل فاتح عصارة. قام فاتح زيه انما ربنا بيقول لك يحبون من هاجر اليه. فرحانين. مش مش بيبصوا لهم. فرحانين بالاخوة يا جماعة. فرحانين بقيمة اخواتهم في حياتهم
فرحانين ان اخواتهم هيبقوا سند لهم في حياتهم. ولا يجدون في صدورهم حاجة مما اوتوا. تخيلوا بقى والخروف محطوط قدامنا المفروض اللي عازمنا عليه يبقى مين يا جماعة الخروف؟ حاج مأمون ولا مين عايزين عايزين نحدد هدف ها عايزين نورط حد في الخروف
فاحنا بناكل العشرين فقام جاي العشرين اللي برة قلنا ايه؟ امرنا لله وسع يا جدع اللقمة للكف عشرين تكفي ايه؟ اربعين قام الحاج قال والله يا جماعة معلش انا اسف العشرين اللي كانوا قاعدين يقوموا اصل العشرين دول اللي جايين يعني ايه جايين من سفر برضه فلما ياكلوا نبقى
احنا الباقي بتاعهم. لأ بقى. يعني انا رضيت انه ييجي يشاركني. وكمان يقومني اهي دي ولا يجدون حاجة في صدورهم ايه؟ بيموتوا. لو غنايم والنبي اداها للمهاجرين راضيين يا رسول الله. رضي الله ده انتم جاتونا نص ارضكم. ده واحد قال لي التاني اطلق لك واحدة من مراتاتي الاتنين يعني
ادناكم نص عمرنا وفي الاخر ممكن تيجي غنائم الوجرين اللي ياخدوها. ما فيش مشكلة. ما دام في جيب اخويا في بيتها. ولا يجدون في صدورهم حاجة ايه مما اوتوا يعني واحد دخل المسجد دلوقتي قال يا جماعة انا كنت عاصي وتبت الى الله وانا تبت ان في شيك بمليون جنيه هديه لشاب من الشباب اللي قاعدين
في المسجد يبدأ بحياته يتجوز ويفتح مشروع ويجيب شقة به. يا ترى يا جماعة مين الشاب اللي يحتاج الشيك ابو مليون جنيه ده؟ تخيلوا كده احنا كلنا هنعمل ايه تخيل كده حد فينا هيقول اه فلان ادي له فلان او ادي له فلان مش هيفكر في نفسه. اهي دي
سيجدون في صدورهم حاجة ايه؟ مما اوتي. ويؤثرون على انفسهم ولو كان بهم ايه؟ خصاصة. ده ما عادش خروف بقى. وحد عازمنا عليه. ده هي ازازة زيت يا مراتي تطبخ بها يا مراتك تطبخ بها. خصاصة دي اللي هي بنتي مريضة وما عيش غير عشرة جنيه. يا وديها
لواحدة صحية تكشف بها واجيب ازازة دواء بالعافية يا اما بنتك انت اللي تروح لدكتور. واديك الفلوس عشان بنتك اللي تروح لدكتور. ايه الاخوة دي يا جماعة ايه الترابط ده يا جماعة؟ فهمتم الفكرة؟ انك صورة المجادلة وصلتنا ان الدين كان فرض. كان واحد كان واحدة بقوا ملتزمين
في في المنطقة بقى درس ايماني في المسجد بتاع المنطقة بقى الدرس قامت جاية سورة الحشر قامت عاملة ايه ؟ قالت للناس اللي قاعدة خدوا بالكم ده انتم اخوات ايه لأ ده احنا كنا جايين نسمع الدرس بتاع الشيخ وكل واحد هيروح بيته. لا يا حبيبي ده انتم اخوات. ده انتم كل واحد فيكم فرصة للتاني انه
وقفه في ظل عرش الله على منابر بالنور بسبب الاخوة. ويندوز جديد خالص بينزل لك على اللي حواليك. يبقى صورة المجادلة ربطتنا بالله في سورة الحشر ربطتنا ايه رباطات طبعض رباطنا ببعض فبقى الصلة بالله وصلة ببعض عشان الصورتين مع بعض كونوا حاجة اسمها بيئة الايمان ايه بيئة الايمان
شيخ بيدي درس او داعية بيدي درس او طالب علم بيدي درس او واعظ بيدي درس والناس جاية تحضر هيسمعوا الداعية وهيرتبطوا ببعض يقعدوا جلسات ايمانية في المسجد مع بعض ويحفزوا القرآن مع بعض. وهيخرجوا من المسجد يزوروا بعض ويحبوا بعض ومراتتهم تزور بعض. وولادهم يلعبوا مع بعض
وابن ده يتجوز بنت دي وبنت دي تجوز ابن ده. بقينا يا جماعة بيئة ايمان. بيئة ويوم العيد نتفسح مع بعض. بقينا بيئة ما عدناش افراد. شفتم وجود اهل الدين في حياة الناس. في حياة الناس مش مجرد ان اهل الدين بيدوا الدرس ويختفوا. ان اهل الدين عاشوا وسط الناس
عملوا ايه ؟ ده لسة. ده كل ده لسة سورة الحج. بعد سورة الحاج سورة ايه يا نهار اخضر يا نهار ابيض ايه يا رجالة في ايه ؟ بعد سورة الحشر فين ؟ انا عايز الركن البعيد الهادي يقول. بعد سورة الحشر وسورة ايه ؟ ممتحنة. قال لها سورة الممتحنة. سورة الممتحنة بتتكلم
ايه ؟ لما تكونت بيئة الايمان كل واحد فيكم ربنا هيمتحنه. هو عرف قيمة بيئة الايمان ولا ما عرفهاش عرفت قيمة البيئة دي ولا لأ ؟ واحد هيجي له فرصة انه يسافر وياخد تلتاشر الف جنيه في في الاسبوع. ها بس هيسيب بيقتل ابن
هيسيب اخوانه. وواحد يعني جا له مش عارف مصلحة هيسافر فيها دولة تانية ويسيب بيت الايمان. فربنا جاب لك نموزج امرأة اللي هي ام كلثوم بنت عقبة بنت عقبة ابن ابي معيط اللي حاول يقتل النبي في صحن الكعبة. اللي حاول يقتل رسول الله عليه الصلاة والسلام. بنته طلعت مسلمة. وما رضتش تقول لابوها تقول لابوها
لحد ما ابوها اتقتل في غزوة بدر. وبدأ يتقدم لها. عرسان البنت كبرت. ام كلثوم بقت عروسة. وبنت راجل من عظماء قريش بالنسبة لاهل الدنيا واخواتها رجالة لوليد وعمارة وبدأ العرسان يتقدم له يقولها ورافضة انها تتجوز وما حدش فاهم ليه وهي مش قادرة تقول ان هي مسلمة وان
ما ينفعش تتجوز كافر ومش عايزة اتجوز كافر. وتوحد بالجواز. وفضلت صابرة لحد صلح الحديبية. صلح الحديبية سنة خمسة لسنة ستة هجرية لما النبي وعد المشركين ان لو مسلم جا له من مكة يرده تاني. هنا ادركت ام كلثوم انها تفضل عمرها كله كده. ولم يكن
امامها غير انها تاخد قرار لم يتخزه راجل في التاريخ اصلا. ان هي هتسيب بيتها وهتسيب مكة وهتسافر الواحدة خمسميت كيلو متر من مكة للمدينة. لان لا يمكن تقول لانسان السر انها اسلمت. وهتروح المدينة وهتعرض نفسها ان فيه
قانون ما بين دولة المدينة ودولة مكة ان هي بمقتضاه ترجع تاني لاخواتها واخواتها يتسلموها ويقينا هيقتلوها. يقينا يعني هيقطعوها. لما لما تتسلم لهم تاني وتهاجر ام كلثوم بنت عطوة ابن ابي معيط. وتروح دولة المدينة ويحصل انقلاب في دولة المدينة
هم النبي عاهدهم ان لو راجل جه هيرجعه انما ما حدش خد في اعتباره طب افرض واحدة طب هنرجعها ازاي؟ طب هنرجع مسلمة ازاي؟ واحدة ست غصب عن الصحابة وفي نفس الوقت لو ما رجعنهاش دي هتبقى مجزرة ده هتبقى دم بينا وبين مكة
ده معاهدة مش هزار. والمعاهدة بناء عليها ابواب الدعوة اتفتحت لنا. جاية ديت هنعمل ايه؟ والمجتمع المسلم وقع في ورطة. طب هنعمل معها ايه ؟ فنزل قول الله يا ايها الذين امنوا اذا جاءكم المؤمنات مهاجرات فامتحنوهن
الله اعلم بايمانهن. فان علمتموهن مؤمنات فلا ترجعوهن الى الكفار. ابدا. ولو كان التمن دمكم. ولو مكة جمعت لكم العرب كلها عشان امرأة فلا ترجعوهن الى الكفار. ويكرم الله ام كلثوم اللي اتعرضت لامتحان مهول عشان بيئة الايمان. كانت
عايشة غنية جدا غنية بنت عقبة بن ابي معيط كانت عايشة غنية في مكة. هاجرت لمكان لا تملك فيه قوت يومها. ربنا اغناها في المدينة كانت لها اخوات اتنين الوليد وعمارة عزوة راحت مكة ربنا قال للمؤمنين كلهم دي اختكم. دافعوا عنها بدمكم بقى لها الاف الاخوة
كانت عايشة في مكة ضحت بالجواز. راحت المدينة اللي اتجوزها عبدالرحمن ابن عوف من عظماء الصحابة ومن العشرة المبشرين بالجنة ومن اغنياء الصحابة ملط مليونير. كانت في المدينة متخيلين يا اخواننا لما ضحت عشان بيئة الايمان ربنا عمل لها ايه ؟ الامتحان ده
كل واحد فينا يمتحنه. يعني فيه شاب ممكن يحضر الدرس. بس هو مش قادر يدرك ويتعرف على الصحبة اللي فيه. ويبدأ زي الورش اللي احنا بنعملها ورش اخوة الحب في الله ويعرف قيمة اخوانه. بس اول ما الدنيا تناديه يجري هتمتحن. اوعى تسقط في الامتحان. لان احنا هنشوف الوقتي اللي هيسقطوا في الامتحان
نرجع نجيبهم في صورة في الاخر. اسمها سورة ايه؟ هنرجع نلمهم يا عيني في الاخر. اسمها سورة ايه ما شاء الله! سورة التغابن! يا عيني اللي هيسقطوا في امتحان بيئة الايمان دول! احنا هنكمل المسيرة من غيرهم! ربنا يسبتنا! وهنكمل لحد ما هتزهزه
ده في الاخر هنزغرط الوقت يا جماعة. يعني فيه صورة هتيجي في النص انا لما باقرأها كده احس انها زغرط اللي هي سورة ايه فيه صورة كده هتزغرط وانت بتقراها
سورة الجمعة الناس جت الناس رضا بتسمع دين الناس ما عادتش مشغولة عن الدين وبيقولوا انتم عالم فاضية الناس عرفت قيمة الاخرة. ما عادش اللي جوة الجامع شوية دقون وخلاص. وشوية ناس جلاليبها قصيرة وخلاص. المجتمع رضي يقبل
المجتمع رضي يحضر دروس الدين. المجتمع اقبل عشان يسمع دين. بقى مجتمع متدين. ما عدش حاجة اسمها تلاتة ملتزمين هنا واتنين ملتزمين هنا. المجتمع كله تدين. يعني هنشوف الوقت يا جماعة الرحلة الممتعة بتاعة الجزء التمانية وعشرين. فاقت المجادلة والحش تكوين
الامام من خلال التربية طلع افراد ملتزمة اتجمعوا مع بعض ها وبقى فيه دروس ايمانية بتجمعهم. بعد كده عرفوا قيمة بعض فضحوا بعمرهم عشان بعض عمل الاخوة المهولة. الاخوة التاريخية اللي ربنا اتكلم عنها في سورة الحشر. بعد كده لابد من امتحان بيئة الايمان
في عندكم ولا لأ ؟ فكل واحد فينا هيمتحن هو بجد مؤمن بالقعدة دي! انت مؤمن بالقعدة اللي انت قاعدها ديت! ولا انت قاعد بتتسلى! ولا انت النهاردة الجمعة بقى
ما فيش مانع ان انا ايه اقعد لي شوية كده ايه اسمع كلمتين اما النوم ييجي ولا انت مؤمن باللي انت فيه ده انت مؤمن ان الدنيا انت مش هتتصلح غير لما القعدة دي تتعمل. واخوانك دول تتعرف عليهم ونبقى بيئة ايمان حقيقية. اولادك لما تتجوز اولادك هيلاقوا اولاد اللي
جنبك شوفوا ولادنا النهاردة بيلعبوا مع بعض احنا طالع عينينا عشان ولادنا يلعبوا مع بعض. وبنوقف اخوة تسير الصلاة وتقعد تحرسهم لان واحد من ولادنا اتخبط بالعربية وكان هيموت. ها ولكن ما ينفعش لازم العيال دي تطلع تلاقي بقية ايمان. ما ينفعش يطلعوا زينا. يطلعوا زينا مش لاقيين حد يصاحبوه
ويوصلوا لربنا معه. لازم نضحي ونستحمل عشان ولادنا ما يتحرقش قلبنا عليهم بكرة. وبنتي قاعدة في التليفون تكلم حاجة ما ناش عارف طول الليل بتكلم مين ؟ ولا ابني قاعد على النت وانا ما اجرؤش ان انا ادخل وابص هو بيعمل ايه ؟ ولا ابني راجع الفجر وريحة بقه مخدرات وانا مش قادر
قل له انت بتعمل ايه ؟ والبيت يبقى حريقة بقى فيه بيئة ايمان يا جماعة بقى فيه رحمة. مراتي لقت مراتك ومراتك ومراتك يقعدوا يعبدوا ربنا مع بعض ان العصر للشروق الملتزم اللي عايزين يوصلوا لربنا لقوا بعض. يقعدوا يعبدوا ربنا مع بعض. بقينا بيئة ايمان فلابد ان يحصل امتحان. هل
انتم فعلا مستعدين تضحوا عشان المنزر ده يفضل؟ هل انت مستعد تضحي عشان تفضل هنا؟ مهما الدنيا نادتك مهما الاغراءات نادتك هتفضل ولا لأ ؟ دي صورة الممتحنة بعد صورة الممتحنة في سورة ايه
الشريطين القطر اللي اتكونوا في صورة الحشر والمجادلة شريط الصلة بالله وشريط الصلة بايه؟ ببعض. شريطين القطر بتوع الاخوة الحب في الله هينزل بقى الايه التعاون. عشان كده تلاقي مسلا فصائل العمل الاسلامي ما بتتعاونش مع بعض. ما تتعاونوش مع بعض ليه؟ لان ما فيش اخوة اصلا
كلنا قلبنا اتحرق في افغانستان بقى لما اتوحدوا ضد الروس اول ما خرج الروس عملوا ايه؟ قتلوا في بعض ليه؟ لان اصلا كانت العلاقة اللي بينهم مش ما فيش اخوة. ناس حطت ايدها في ايد بعض عشان تطرد واحد محتل البيت بتاعهم. واول ما اتطرد كله اتشاكل قال لك ده بيتي. ده انا اللمس
انا اللي احكم والعياذ بالله يبقى لازم يكون بينا الاول حب. لازم نحب بعض عشان نقدر نشتغل مع بعض. وده اللي صورة الصف بتتكلم عنه. يا ايها الذين امنوا لما تقولون ما لا تفعلون؟ الدين مش كلام. مش عايزين نموزج كلمنجي عايزين تنفيز. نعمل ايه يا رب؟ ان الله يحب الذين يقاتلون في سبيلهم
في ايه ؟ صف مش ان الله يحب الذين يقاتلون. لا لا لا لأ. صفى يعني لو شلت كلمة صفا ممكن يتشال كلمة الحب يعني ربنا مش هيحبك لو انت اشتغلت في الدعوة لوحدك. ربنا يحبك لما تشتغل مع اخوانك. ربنا يحبك لما تحفز قرآن مع اخوانك
ربنا يحبك لما تحاول انك انت تحفز اطفال الحتة بتاعتك القرآن مع اخوانك. ربنا بيحب يا جماعة ان احنا نتعاون مع بعض خمسين دولة حطوا ايدهم في ايد بعض وباسماء الولايات المتحدة الامريكية. الكفار فهموا قيمة التعاون. واحنا مش عارفين نفهم قيمة التعاون للاسف الشديد. مش قد
نفهم قيمة ان احنا نتعاون مع بعض. للاسف الشديد يعني التعصب من امراض يعني المجتمع العربي. يعني يعني ده لها صفة ما لهاش دعوة حتى بالدين يبقى ازا سورة الصف قدرنا نشتغل مع بعض. قدرنا نتعاون قدرنا نفهم ان كلنا مهمين. دعنا
اننا لابد ان نختلف. ودعنا نتفق اننا حينما نختلف لا نتنافر بل نتكامل. ودعنا اننا ان فقهنا الوجه الاخر للتكامل للاختلاف وهو التكامل امكننا ان نتعاون. اختلفنا املنا فتعاونا فنلنا ما نتمنى. يعني قدرنا نحط ايدنا في ايد بعض. يبقى سورة الصف الناس اللي بتحب الدين قدرت تشتغل مع بعض. عشان
كده بعد سورة الصف سورة ايه الجمعة ايه الفرق بين الصف والجمعة يا جماعة الصف ناس بتحب الدين قوي ومستعدة تضحي عشان الدين قوي ها وفرغت اوقاتها وبزلت اموالها ها
عشان تتعاون مع بعض ان ان يبقى فيه دين في المجتمع. سورة الجمعة عموم الناس جه ممكن في ناس بسطاء الناس جت يبقى لما اهل الدين بيتعاونوا مع بعض ربنا بيخلي الجايزة ايه
اقبال قلوب عموم المجتمع على الدين. طب لما اهل الدين بيضربوا في بعض بتبقى العقوبة ايه؟ صرف قلوب المجتمع عن الدين صرف قلوب المجتمع عن الدين. عشان كده الفرح اللي حصل في سورة الجمعة يا ايها الذين امنوا المجتمع بقى مؤمن كله يا جماعة. ربنا بيكلم المجتمع
كله بكلمة يا ايها الذين امنوا اذا نودي للصلاة من يوم الجمعة فاسعوا الى ذكر الله. وذروا البيع ما دام الدين جه والاجتماع جه ركزوا طيب بعد سورة الجمعة بقينا الجزء بادئ بفرض واحد. فرض عايز يجيب دين في المجتمع. الفرض بقى اتنين
اتنين تلاتة بيتربوا بقى جلسة ايمانية بقى درس كبير. بعد كده حصل مؤاخاة. بعد كده بقينا صفوا واشتغلنا مع بعض. بعد كده المجتمع جه وبقت فرح والاطفال بيجروا قدامنا والنساء بيعبدوا ربنا تحت والناس من كل حتة من المنطقة وبرة المنطقة والدنيا بقت
بقت خير كلها بعد سورة الجمعة ايه ؟ طب ايه العلاقة بين سورة الجمعة وسورة المنافقون؟ ما دام حصل اجتماع البعض هيجنن مين هيجنن منافقين. هيجنن العلمانيين والمنافقين والمحدين لشرع الله والكارهين للدين. لانهم فاهمين ان ما دام حصل اجتماع ربنا هينزل
المجتمع ده ربنا هيكرم المجتمع ده في دنيته ودينه واخرته. ربنا والناس دي مش عايزة لنا فتح. فلازم المنافقين يشتغلوا على انهم يعملوا ايه يفرقوا هم الذين يقولون لا تنفقوا على من عند رسول الله حتى ايه؟ ينفضوا. يبقى المنافقين بيشتغلوا
على نقطة ايه؟ الاخوة. يبقى المنافقين بيشتغلوا على انهم يهدوا الاخوة. على ان هم يقطعوا المجتمع. على انه كمان بعدها صور الاسرة المسلمة على انهم يقطعوا الاسرة. فرجوهم بقى في التليفزيونات على ان بنات اوروبا خلوا ما فيش ولا راجل يرضى بمراته
وفرجوهم على برامج المصارعة خلوا ما فيش ولا ست ترضى بجوزها. خلوا ولعوا المجتمع. خلوا ما فيش بيت ولا ابن راضي بابوه ولا اب راضي بولاده خلوا المجتمع ولا على بعضه. حطموه. قطعوا ما بينه بكل السبل وبكل الوسائل. يبقى بعد الجمعة جت المنافقون. لان المنافقين
مش هيسيبوا المجتمع قاعد ينمو. والدين قاعد ينتشر. والمجتمع انتم عارفين يعني لو كان المنافقين مش موجودين كان اخر سورة في القرآن سورة ايه سورة الجمعة كانت تبقى نهاية جميلة قوي يا جماعة للقرآن. في الاخر الامة اجتمعت والناس كلها بقت مؤمنة. ويا سلام! وينزل بقى في الشريط بقى النهاية
بس دي نهاية الافلام العربي. انما الواقع مش كده. المنافقين موجودين. مش هيسيبوا المجتمع ده يتهنى بالدين ابدا. هيحاولوا بالف طريقة والتوك شو وبالمواقع الاباحية وبرامج وبقنوات الكليبات وبنشر التبرج والسوء هيحاولوا بالف
المجتمع ده يتهد. يبقى جت المنافقين. ده تاني امتحان اتعرضنا له. هل هنفضل مترابطين؟ هل هنفضل عارفين قيمة بعض؟ بعد سورة المنافقين سورة ايه ايه التغابت دي بقى؟ الناس اللي وقعت من سورة الممتحنة. الناس اللي وقعت الناس اللي ما قدرتش تكمل في المنزومة دي. اللي ما قدرتش تواصل في مسيرة بناء الدين في
موقع اللي اتنادى له الدنيا نادته من برة فقام طاير اللي مراته قالت له يا عم هو احنا ما لنا وخلته عامل زي اللي داير في ساقية قعد يجيب لها فلوس وخلاص وساب الليلة اللي اللي هو اتجنن على نفسه. اللي حصل مشكلة بينه وبين حد من اخوانه قال والله ما انا قاعد لكم فيها
انا ماشي اتنفسن على نفسه واتجنن على نفسه. فجت صورة التغابن. الناس اللي اتأخرت. الناس اللي يا عيني. بعد ما في ملتزمين التزموا. وبعد ما بقوا دعاة وكبروا ودول يا عيني الدنيا ولا بيوتهم شغلتهم ولسه ورا خالص. كأن سورة التغابن بتقول اوعوا تسيبوا دول. اوعوا
وتنسوا اللي وقعوا منكم. طب اللي وقعوا دول وقعوا ليه؟ يوم يجمعكم ليوم الجمع. ذلك يوم الايه؟ تغابن. اللي اخره اللي اخرته نفسه اللي اخره انشغاله بنفسه. الغبن يا جماعة ان العربية دي بمليون جنيه وانا اضحك عليك وهاخدها منك بالف جنيه. ده الغم الغبن ان
معك جوهرة بعشرة مليون جنيه وانا اضحك عليك واديك فيها متين جنيه. الغبن ان انا انسف لك قيمة الحاجة اللي عندك. فواحد معه عمر فرصته الوحيدة كده لدخول الجنة ويترمي في الارض والعياذ بالله. ها ذلك يوم الايه؟ التغابن يبقى الانسان اللي ضيع عمره في الدنيا. هو اتجنن على نفسه. بعد كده
يا ايها الذين امنوا ها يا ايها الذين امنوا ان من ازواجكم واولادكم ايه عدوا لكم فاحذروا. يعني ايه بقى؟ اللي مراته ما الاية دي نازلة في الصحابة اللي بسبب مراتاتهم اتأخروا عن الهجرة. فهاجروا بعد سنتين تلاتة
فلما راحوا لقوا سورة البقرة نزلت والمجتمع اتملى علم وبقى فيه علماء والصحابة بقوا دعاة. فكانوا هيدبحوا مراتاتهم وولادهم. انتم اللي ضيعتونا بطلتونا فربنا قال لهم لأ انتم السبب. ان من ازواجكم عدوا لكم ايه؟ واولادكم عدوا لكم فاحزروهم. هم قالوا لكم بصوا للدنيا وما هوش وقت دين. سمعتم كلامهم ليه
انتم السبب. ما هو انت لو ما رفعتش مستوى مراتك في الدين لما انت تيجي تعلى هتقوم شاداك لتحت. هو ده اللي حصل. لو انت ما اهتمتش بدين مراتك وانت
انت في الالتزام يعني الصحابة دول دي مشكلتهم. انه انطلق في الدين مع النبي في مكة ونسى ان هو يربي مراته ويهتم بولاده ويعمل اسرة مسلمة فلما جه يقول هجرة مراته قالت له هجرة ايه يا حبيبي؟ هجرة مين ؟ يعني ايه هجرة ديت ؟ اسيب اهلي عايز تضحي ضحي انت انما انا مش
تضحي ليه؟ لان هو اتربى وما اهتمش ان هي تتربى زي ما هو اتربى. دي مصيبة الاخ اللي ما بيهتمش بمراته. اللي ما بيهتمش باولاده. فلما بييجي ياخد قرارات عشان الدين بيته يقول له لأ. قرارات على نفسك مش علينا احنا. انت حر عايز تزهد ازهد انت. انما احنا نزهد احنا ليه ؟ فلازم كل واحد
يهتم ببيته. لازم لما تسمع كلمة في الجامعة ترجع تنقلها لمراتك. وترجع تنقلها لولادك. لازم لما تسمع خطبة الجمعة بازن الله بكرة ان شاء الله ترجع تعرفها لمراتك وترجع تعرفها لولادك عشان يوم ما تيجي تعمل حاجة ترضي بها ربنا تلاقي مراتك بتساعدك. عشان كده امبارح خدنا اية خطيرة اوي
طاغة الى ايه الى ايه؟ اهله فجاء بايه؟ بعجل سبيل. طب ما كان ربنا ممكن يقول ان هو راح الى حاضرة البهائم مسلا. ليه رغى الى اهله؟ كان شجعته انه يدبح لهم عجل مراته. كأن الكريمة مراته. كأن اللي قالت له ده احنا لازم ندبح لهم عجل مراته. يعني مراته
مراته بتساعده على الدعوة وعلى اكرام الناس. يبقى ديت صورة التغابن. اول حاجة اللي ضيع اللي اخر نفسه بنفسه. غبن في عمره بسبب انشغاله الدنيا او اللي مراته وولاده اخروه بسبب فتنته بهم. زي الصحابة اللي اتأخروا عن الهجرة بسبب مراتتهم وولادهم. او ما اصاب من مصيبة الا ايه
بازن الله او اللي حصل له ابتلاء فاخره حصل له مرض فقال خلاص بقى انا مريض يا عم انا بقى هقعد اتربى لسه واقعد اشوف ديني مش قادر مش قادر قضية خطيرة
خطورة اوي يا جماعة. قضية اللي ما بيقدرش يواصل ده. عشان كده ربنا بيقول في سورة المجادلة يا ايها الذين امنوا اذا قيل لكم تفسحوا في المجالس ايه؟ فافسحوا انك لازم
تتربى للنهاية. لما الواحد بيتدبر حتى اصحاب النبي يا جماعة. يعني الاسر بتاع ابن عمر ولا ابن مسعود؟ اللي هو بيتكلم عن صحابة كانوا يتصدقوا بيروح يحتطب عشان يبيع الحطب بشوية تمر ويتصدق بهم. بيقول وان لاحدهم اليوم لمائة الف مد. ولكن ما بيتصدقش معه بس
هو ما بيطلعش ليه ؟ بعد موت النبي. بعد موت المربي. هل هتفضل تكمل طريق التربية؟ يعني اللي عمر ابن الخطاب هو خليفة مين كان بيحفز سورة البقرة ودبح جزور احتفالا بحفز سورة البقرة. طب انت حاكم الامة انت عندك وقت؟ ما انا مش هضيع ديني عشان الناس. مهما اتشغلت
اتصلت بالدعوة لازم اشوف ديني. سيدنا ابو بكر الصديق كان في مجلس النبي لاخر مرة النبي قعد فيها. قبل ما يموت عليه الصلاة والسلام. يعني يا اخوانا انك لازم تعرف
الكلام ده رحلة عمر يعني ما فيش وقت هيتقال ما انتاش حاضر فيه دروس. انت هتفضل لحد ما تموت كده. هتفضل في بيت الايمان لحد ما تموت الى ان تموت
يوم اللي هتسيبها فيه هتبقى عامل زي الجنين اللي قطع الحبل السري عن نفسه. هتموت هتموت. دينك هينزل. فدي الغلطة بتاعة سورة التغابن. دي الغلطة اللي الناس غلطتها انها ضيعت عمرها. فتعالوا اما ناخد دول. بعد كده اخر سورتين
سورة الطلاق وسورة التحريم. الجزء يا جماعة كله بيتكلم عن ايه؟ يعني اكتر كلمة لقطت معك في الجزء ده ايه؟ اكتر كلمة الجزء بيهدف اليها انه يحقق ايه ترابط الاخوة ترابط ما شاء الله. يبقى الناس صاحية معي اهي. الترابط. طب سورة الطلاق ديت ترابط ولا انفصال؟ انفصال
كأن ربنا بيقول لك هي دي سنة الحياة. عمر الدنيا ما هتبقى اجتماع بس. عشان كده النبي عليه الصلاة والسلام بيقول لك رجلان تحابا في الله. اجتمعا عليه واه تفرقوا عليه
فلازم زي ما عندكم فقه الاجتماع يبقى عندكم فقه الافتراق. لما واحد يطلق مراته ما يبقوش هم الاتنين اعداء. لان بينهم عيال هتضيعوا عيالكم بينكم لما يعني سورة الطلاق يا جماعة مش بس لما واحد يطلق مراته. لما اتنين ينفصلوا عن بعض. اتنين كانوا شغالين في الدين مع بعض وينفصلوا مع بعض. لازم نتعلم فقه الافتراق
ازاي الافتراق يؤدي لانطلاق؟ ازاي الافتراق ما يبقاش عداوة وتدمير؟ عشان كده سورة الطلاق سورة واحدة كانت معتمدة في كل حاجة في حياتها على جوزها. جوزها اللي بيصرف عليها. وجوزها اللي بيقف يدافع عنها قدام الناس. وجوزها اللي بيوديها لاهلها لما تيجي تروح لاهلها. وجوزها آآ يعني حتى في مسل عم
كده مرة سمعته واسر في قوي. بيقول لك مين قال لمراته يا عورة ايه لعبة بقى الناس الكورة. ها لأ يعني انا عايز اقول لك الناس بتبص لدور الراجل في حياة الست قد ايه ؟ ان الراجل ده
يعني وبالزات تخيل بقى زمان لا كان فيه بقى لا تعليم مرأة ولا شغل مرأة. يعني الست اصلا لو جوزها طلقها هتروح فين ؟ هي ما عندهاش حاجة اصلا. هتروح فين دي
شف ربنا بقى بيقول لها ايه. وهي خارجة من بيت الزوجية. وهي خارجة من الحصن اللي كانت فيه. شوفوا ربنا بيقول ايه ذلكم يوعظ به من كان يؤمن بالله واليوم الاخر. ومن يتق الله يجعل له مخرجا. اوعى تفتكر ان الدنيا ضاقت في وشك
اتقي ربنا وربنا هيفتح لك الف باب للفرج. ويرزقه من حيث لا يحتسب. اوعي اوعي يا مخلوق اعتمد على المخلوق. اوعى يا مخلوق يتعلق قلبك ان رزقك وسعادتك في ايد مخلوق. اوعى اوعى ربنا قادر
يغنيك عن اي انسان. ويرزقه من حيث لا يحتسب. ومن يتوكل على الله فهو كان امبارح جوزك النهاردة ربنا اللي حاسبك وكانت امبارح مراتك النهاردة ربنا اللي حاسبك. ومن يتوكل على الله ان الله بالغ امره. لو ربنا اراد لك شيء هيعمله لك
اعمله لك. ما فيش حاجة هتقف امام مشيئة الله. قد جعل الله لكل شيء قدرا. المخلوق له قدر والخالق له قدر. اوعي تعظمي قدر مخلوق في حياتك لحد ما تحطمي حياتك لانك بقيت مطلقة. اوعى تعظم قدر المخلوق في حياتك. لحد ما تعيش على الادوية النفسية
لان مراتك صممت على الطلاق. اوعوا تعزموا قدر المخلوق في حياتكم. وده الكلام اللي قلناه من كزا يوم ان سر تعاسة المجتمع انه كل واحد متعلق بحاجة. وحاسس انه لو ما اتجوزش دي هيضيع. لو ما اتجوزتش ده هتضيع. لو جوزها ما عاملهاش معاملة معينة. يا اخواننا
ازاي ان الانسان يبقى فعلا قد جعل الله لكل شيء قدرا. اوعى تحط المخلوق من قوم الخالق في قلبك ابدا ابدا. فسورة الطلاق الفقه الافتراق. ازاي الافتراق يؤدي لانطلاق ما يؤديش الى ان الدنيا تقف تيجي اخر سورة بقى سورة التحريم
برضو في الاسرة المسلمة والبيت المسلم وسورة التحريم يا جماعة اتكلمت عن الاسرة المسلمة كلام غريب جدا. كلام نزرة الاسلام للاسرة نظرة مزهلة ربنا بيقول لك سبحانه وتعالى ان تتوب الى الله فقد ايه؟ صغت قلوبكما. وان ايه
وان ايه؟ تظاهر عليه. تظاهر ده مظاهرة تعمله مظاهرة. تعمله مزاهرات. المظاهرات دي لفظ ايه اللفظ السياسي قال بنظام حكم على طول صح ولا لأ ؟ ما انا عايز اعمل مزاهرة ليه ؟ يبقى قال بنزام حب يبقى دا لفز سياسي. الله! يا رب دا واحدة آآ
ده واحدة بينها وبين جوزها مشكلة المزاهرات دي كلمة تانية وقصة تانية والبلد بتتقلب والشوارع بتتقفل والناس بتقفل بيوتها والاطفال تعيط يا رب لفز المظاهرة ييجي هنا ليه ؟ هو الموضوع خطير للدرجة ديت ؟ هو قلب نزام الحكم
يقاس بقلب نزام الاسرة هي الاسرة دي كانها دولة صغيرة هي الاسرة دي كانها مملكة كل واحد من الاب والام مسؤولين عن مهام فيها ولازم يدركوا خطورتها. لأ استنى. شف ربنا بيقول لك ايه. ضرب الله مثلا للذين كفروا امرأة نوح وامرأة لوط. كانتا تحت
سيد من عبادنا صالحين فاه خانتاهما. الخيانة ها ان الست يعني امرأة نوح ربط ابنها الكفر ابنها طلع كافر يعني الخيانة دي لفز برضو لما جاسوس بيخون بلده باسباب خيانة عظمى وبياخد اعدام. يا رب الالفاز دي يعني ازاي
تيجي مع الاسرة وبعد كده تلاقي في وسط الايات بتاعة الاسرة في وسط ايات يا ايها الذين امنوا قو انفسكم واهليكم نارا الاسرة دي الجنة ونار. يا اخوانا الاسرة المسلمة دي ثغر ثغر. عارفين اللي بيجاهدوا في غزة دلوقتي صاغوا
الاسرة المسلمة دي ظهرت لو ما انتش قادرة تشيل السغر بتاعك انك توفري الاستقرار والسكن لزوجك عشان يخرج ينمي في المجتمع برة ومش قادرة تربي ولادك سيبيه. لانك ممكن تدخلي النار بسبب السغر ده. لو انت مش قادر تقوم بالقوامة في بيتك وتربي بيتك على الدين
سبه لانك انت ممكن تدخل النار. اللي عايز مرة واحد قالها لي زمان وما فهمتهاش. كنت لسة متخرج من الكلية. قال لي يا ابني عايز تدخل الجنة؟ قلت له هو قال لي اتجوز. قلت له ازاي ؟ قال لي اللي عايز يدخل الجنة يتجوز. ازاي ؟ الوقت انا فهمت يا جماعة ان الجواز ده قضية جنة ونار. الجواز ده ممكن يدخلك الجنة
يدخلك النار. لو انت قمت بامانتك تجاه ولادك ومراتك ربنا يدخلك الجنة بسببهم. ولو انت خنت الامانة تدخل بسبب ولادك. والعياذ بالله. لو انت ما احسنتش اليهم وربيتهم صح تدخل جهنم بسبب بسبب ولادك ومراتك. قضية
خطورة جدا عشان كده في وسط الكلام عن الاسرة يا ايها النبي جاهد الكفار والمنافقين. ايه ده يا رب! الجهاد ما هو يا جماعة لو الاسرة فسدت مش هيطلع جالك جاهد كأن ربنا جاب الكلام عن الاسرة مع الكلام عن الجهاد ان الاسرة دي المصنع اللي بيخرج الرجالة اللي هتشيل الدين في الواقع. فلو الاسرة مصلحة
يبقى مش هيخرج هيحصل زي الوقتي كده. هيحصل زي ليلة سبعة وعشرين رايحين ندي درس في مسجد بالمساجد امبارح. ها والشباب ماليين القهاوي والشاشات المتين بوصة دي الال سي دي شغالة على على كل حاجة. على كل حاجة. والشيشة يا سيدي ريحتها قلبك
الشارع والبتاع ليلة سبعة وعشرين قلت قلت اللهم لك الحمد. يعني الواحد مش مقدر قيمة نعمة ان ربنا مخليه في الجامع النهاردة. غير لما شاف اللي ليلة سبعة وعشرين قاعدين على القهاوي
يعني وصلت للدرجة دي. يا اخوانا سبحان الله العظيم وفي النهاية آآ اه سورة التحريم وضرب الله مثلا للذين امنوا امرأة فرعون. امرأة فرعون اللي كانت سيدة القصر الاولى هي سيدة القصر. والخدم بتوعها هم اللي كانوا بيعزبوها بعد كده. وسابت جوزها عشان ربنا
وختارة ربنا وعاشت من غير زوج. بل جوزها هو اللي كان بيعزبها. ومريم اللي ما اتجوزتش اصلا يعني كأن ربنا بيقول للمرأة اوعي توقفي دينك. احنا دلوقتي في مجتمع يا جماعة يعني نص النساء بتوعه مش متجوزين. نص النساء عدوا سن
بس واللي طالعين مرشحين بقوة ده طبعا بسبب البعد عن دين ربنا وعشارة ربنا. سبحانه وتعالى. يعني لازم يعني كانه ربنا بيقول للمرأة وبيقول للراجل بيقول للدنيا اوعى قلبك تعلق ان سر سعادتك في الحياة تبقى مخلوق. ممكن ربنا يسعدك ويسعدك من غير مخلوق. دول قمم دينية ربنا ضربها مسل للامة
ما وقفوش دينهم دي واحدة طلقت ودي واحدة جوزها مات ودي واحدة اصلا ما اتجوزتش ودي ودي وبقوا بطلات وربنا ضربهم امسلة جزء التمانية وعشرين بيتكلم عن البطولات الفردية. آآ آآ زي مين ؟ تعرفوا تقولوا لي بقى البطولات الفردية في جوز التمانية وعشرين
ها ايه البطولات اللي حصلت في جوز طارق رشيد؟ ها مم ام كلثوم بنت عقبة يبقى ادي واحدة اهي ها خلاص طيب ومين كمان بطلة؟ امرأة عون ها ومين كمان بطلة؟
السيدة مريم ومين كمان بطل؟ لا تجد قوما يؤمنون بالله واليوم الاخر يودون من حدا الله ورسوله. نزلت لسعد ابن ابي وقاص. لما قاتل حتى فقرايبه من الكفار في غزوة بدر ولم يخش في الله لو ما تلائم. يبقى سورة التجوز الزواجين بيقول لك في ابطال لازم يبقوا لازم دول يبقوا قدوات المجتمع. مش
قدوات المجتمع يا جماعة آآ يعني مش مصيبة مش الام المسالية مصيبة. مش المش عارف ايه مصيبة لازم قدوات المجتمع يبقوا هم اهل الدين. اهل البزل دين ربنا. وفي نفس الوقت الجزء التمانية وعشرين بينكل بالفردية. بينكل بالانسان اللي هيعيش
اكتر اية ترعة في الجزء التمانية وعشرين كمسل الشيطان از قال للانسان اكفر فلما كفر قال اني برئ منك اني اخاف الشيطان بيقول له اني اخاف الله. رب العالمين. فكان عاقبتهما انهما في النار خالدين فيها. هو وابليس في زنزانة واحدة
في جهنم جزء تمانية وعشرين اتكلم عن انسان هيتحط في نفس الزنزانة اللي مع ابليس في جهنم. انت عارف مسلا شارون في زنزانة فقال لك فلان حطه مع شارون معناه ان فلان ده مصيبة. ما هو محطوط مع شارون. تخيل جزء التمانية وعشرين اتكلم عن انسان هيتحط في زنزانة واحدة مع جهنم مع ابليس في جهنم
الاية دي نزلت في سورة ايه الحشر اللي اتكلمت عن ايه دلوقتي قلنا يحبون من هاجر اليهم الاخوة الرهيبة. طيب امال ده مين ده؟ قال لك الاية دي نازلة في برصيصة. مين برصيصة ده يا جماعة؟ عشان نختم على هزا بقى
برصاصة ده عابد جميل اوي قعد يعبد ربنا على رؤوس الجبال كتير اوي. والشيطان مش عارف يعمل معه حاجة. الشيطان قال لابليس سيبه لي. راح بنى صومعة جنب قصيصة وقعد يعبد ربنا هو كمان وبورصيصة لو نام الشيطان ما بينامش لحد ما الشيطان ظن ان لحد ما بورسيسة ظن ان الشيطان ده ولي من الاولياء. الشيطان لما الخبيرة
استوت طلع على برصيصة قال له يا ولي الله علمني من ما علمك الله. بروسوسة قال له انا اللي اعلمك ده انت اللي ولي الاولية. علمني انت. قال له طب انا هعلمك الاسم الاعزم. اللي لو قرأته
على اي حد مسه شيطان الشيطان يخرج منه على طول. واما علمه اي اسم كدب. والشيطان نزل بعد ما العملية استوت. وبدأ يمس واحد في القرية يودوه لمين ترصيصة الولد الصالح الراجل الكبارة ها برصيصة يقرا عليه الاسم الكدب يقوم الشيطان سايبه. يبقى خلاص الناس كلها عرفت ان بورسعيد
تصوري الموضوع استوى اكتر. الشيطان قام رايح ماسس اجمل بنت في القرية اجمل بنت جابوها البرصيصة يقرا ما بيخرجش. الله فيه ايه ؟ يقرا. الشيطان جه قال له يا ابو رصيصة دي واحدة مش مؤمنة. دي حلها انها تفضل معك في الصومعة
تعلمها العبادة يا ابو رصيصة. تعلمها الايمان يا ابو رصيصة. لما هي هتؤمن هتقرا عليها الاسم الاعظم. الشيطان هيخرج على طول. بس ازاي؟ ده واحدة يا ابو رصاصة عيب ده انت
هو انت ينفع تفتن؟ هو انت زيك زي الناس لما هتشوف واحدة حلوة هتفتن بها لا يمكن ده انت برصيصة. اهلها وافقوا لانه برصيصة وبرصيصة واقف لانه فاكر نفسه برضه برصيصة. وفضل الشيطان كل شوية يصرع البنت الجميلة ديت. شديدة الجمال يصرعها تتكشف. يصرعها تتكشف
عم برصيصة وقع في الزنا. وفوجئ انه اصبح زاني. جا له الشيطان. قال له هتعمل ايه يا ابو رصيصة؟ قال له هعمل ايه؟ قال له دا ممكن تبقى حامل. قال له طب وبعدين؟ قال له دا
ده الدنيا كلها تتفضح قدامها. قال له طب اعمل ايه؟ قال له اقتلها. اقتلها ازاي؟ قال له اقتلها وتكون من بعده قوما صالحين. اقتلها انت معزور هتبقى بعد كده برصاصة تاني وهتوب و هتعبد ربنا اقتلها وادفنها وقل لاهلها هربت واهلها يصدقوا ما ممسوسة وعليها شيطان. قال لي الهي
واهلها صدقوه لانه برصيصة. ورجع برصيصة يعبد ربنا تاني. الشيطان راح لاهلها قال لهم بنتكم لا هربت ولا حاجة. برصيصة زنا معها سلها ودفنها في المكان الفلاني. راح اهل القرية لقوا كلام الشيطان مزبوط. طلع اهل القرية كلهم على صومعة برصيصة مصممين يقتلوه. وهو قافل
الله عليهم مرعوب جوة. الشيطان دخل له. قال له يا ابو رصاصة كل دول عايزين يقتلوك. قال له طب اعمل ايه؟ انقزني. قال له عايزني انقزك. اسكن لي. اسجد لك ازاي؟ انت قلت لي
تزنيت قلت لي اقتل وقتلت انما اكفر لأ. قال له يا تسجد لي يا اما هسيبهم يقتلوك. سجد له سابه كسر الصومعة دخلوا وقتلوه مات كافر والعياذ بالله. مات كافر
ورصيصة اللي كان قاعد على رؤوس الجبال اللي ابليس داخ معه السبع دوخات وما عرفش يعمل معه حاجة. برصيصة مات كافر كافر انتم عارفين برصاصة مكة فين ليه لانه افتكر انه يقدر يوصل لربنا لوحده
فاصغر بنت حلوة لعبت به. فاصغر فتنة جابته الارض. لانه فاكر انه يقدر يلتزم لوحده. فاكر ان ويقدر يواجه تريقة اصحابه عليه اول ما هيلتزم لوحده. فاكر ان هو يقدر يواجه اتصالات الماضي القديم بتاعه ها لوحده
فاكر انه يقدر وهو قاعد على النت ويجي له فجأة ايقونة هيضرب عارف هيدخل على ايه لوحده. فاكر انه هيقدر يغض بصره في كل حتة في مجتمعه تلات تربعه متبرج لوحده. فاكر انه هيقدر يحفز قرآن لوحده ويقوم ليل لوحده. ويكمل لوحده ويواجه الفتن لوحده
قل ان ابليس بيلعب بهم كورة دول اللي ابليس بيضيعهم. عشان كده فكان عاقبتهما انهما في النار ايه؟ خالدين فيها. ليه هيبقى ابليس في زنزانة واحدة في جهنم لانه من لم يكن له صاحب صالح فصاحبه الشيطان. في الدنيا والاخرة. عشان كده يا جماعة
تمانية وعشرين نكل بالنموزج الفردي. نكل باللي فاكر انه هيقدر يعبد ربنا لوحده. نكل باللي فاكر انه لما يرجع بيته وييجي يقول لبنته البس الحجاب يا بنت ويلاقي بنته لاول مرة بتكلمه بجرأة غريبة وبتقلب وشها عليه. ومراته خارجة له عايز ايه من البت حرام عليك هتجيب لها اكتئاب نفسي
افرض البت خدت شريط وانتحرت هتعمل لي انت ايه ؟ انت عايزها تعنس جنبك وتبقى زي البيت اللي واقف. ما تسيبها انت ما لك بها ويجي يقول ايه يا ابني اللي انت عامله ده ولا مين اللي انت مصاحبهم ويلاقي ابنه بيشوح له وبيرزع الباب وراه وبينزل. هتقدر تواجه المجتمع ده ازاي؟ هتقدر تصلح ازاي
هتقدر لوحدك تصلح كل اللي حواليك ازاي ؟ ما حدش هيقدر لوحده ابدا يا جماعة. لا يمكن جزء التمانية وعشرين جزء اعجازي اسماء الصور اعجازية المجادلة مرحلة الجدل كله لسة بيجادل. ما حدش راضي يسمع الدين. تيجي تكلم شاب عن الدين يجادلك. تيجي تكلم اخ عن الاخوة يجادلك. تيجي تكلم
واحد عن الحلال والحرام يجادلك. بس النبي اقنعهم لحد ما بقى فيه ناس سلمت لربنا من غير جدال. اللي هم الدرس اللي في سورة المجادلة ناس سلمت للدين من غير جدال. بعد كده دخلنا في الحشر الملتزمين بدأوا يتفوجوا. بدأوا يبقوا اخوة في الله. بدأوا النساء مع بعض
ملتزمين ورا بعض بعد كده سورة الممتحنة من اسمها برضو الامتحان. الامتحان مين ؟ فيه ناس هتقع في الامتحان ومش هتفهم قيمة بقية الايمان والناس هتكمل اللي كملوا دخلوا على الصف بقوا صف واحد. نزلوا الواقع واشتغلوا لنشر الدعوة. وسط الناس مع بعض. فلما اشتغلوا مع بعض وائتلافت
القلوب بتاعة اهل الحق ربنا فتح عليهم في سورة الجمعة والمجتمع اقبل. مش بسبب قوتهم بسبب ان ربنا رضي عن هزه الوحدة وهزا التعاون بعد كده المنافقين جم عايزين يشقوا الصف تاني. بعد كده عدينا المنافقين وفضلنا مترابطين. فبدأنا نلم بقى اللي سقطوا مننا في
امتحان صورة الممتحنة. نبدأ نرجع لهم تاني ونبدأ نطبطب عليهم تاني. ونبدأ نقول لهم بصوا لقدام. خلاص اللي فات فات بس ما تضيعوش اللي باقي من عمركم وبعد كده في الطلاق والتحريف في الطلاق والتحريم بناء الاسرة الملتزمة ليه؟ لان بقى فيه مجتمع ملتزم يا جماعة. فبقى سهل قوي ان الملتزمة تلاقي
في الف واحد متقدم لها ملتزم وبقى سهل قوي ان الملتزم يلاقي الف ملتزمة يختار ما بينهم. لان بقى الملتزمين كتير والملتزمات كتير والناس اللي عايشة تعيش هتعيش حياة اسلامية كتير وينتهي الجزء التمانية وعشرين على الصورة المبهرة لهزا المجتمع العظيم طبعا اللي انا
اتكلمت عنه ده ما يجيش خمسة في المية من المواضيع الابهرية بتاعة الجزء ولكن فكرة عامة او ترابط عام. وهندخل بكرة ان شاء الله بازن الله في الجزء التسعة وعشرين والتلاتين
ممكن واحد يقول هو هو لسة فيه قرآن بعد كده ليه ؟ ما خلاص سبعة وعشرين جزء جهاد من اجل اقامة الدولة الاسلامية والفرد الاسلامي المنطلق في الجزء السبعة وعشرين والدعوة الاسلامية في الجزء التمانية وعشرين خلاص هو لسة في حاجة لسه في حاجة التسعة وعشرين والتلاتين يا جماعة يا ترى موضوعهم ايه
يا ترى الجزئين دول اللي نزلوا في الاول جايين في الاخر ليه؟ طب ما نزلوش في الاول ليه؟ يا ترى الجزئين دول بيضيفوا ايه؟ طب ما سورة اتكلمت عن الموت يا رب. يعني ايه اللي هتضيفه سورة الملك وسورة نون وسورة النبأ! طب يا رب ما القرآن اتكلم كتير عن المواضيع ديت
ايه ايه ده! ايه التسعة وعشرين والتلاتين دول؟ وليه جزئين؟ وليه في اخر القرآن مع بعض؟ وليه بعد الشوط ده كله؟ يعني كان خلاص يا جماعة فكرنا البشري الجزء التمانية وعشرين ده كان خلاص النهاية. الدين قام وخلاص وكمان الجزء التمانية وعشرين علمنا التحصين. والحصانة ان خدوا بالكم ازاي البنيان ده ما يقعشي
بعد ما قام ازاي ما يقعشي يعني خلاص بكرة ان شاء الله بازن الله انا هاخد ايه الحكمة من الترابط بين الجزء التسعة وعشرين والتلاتين مع الجزء التمانية وعشرين واباء القرآن
وناخد ان شاء الله ملامح عامة بازن الله سبحانه وتعالى في الجزء التسعة وعشرين. الدقائق اللي باقية من جلسة الضحى كل واحد يمسك المصحف بتاعه. اللي عايز يقرأ الجزء التمانية وعشرين
ويعيش كده يقرا لعل المعلومات تسبت في صدره. واللي عايز يكمل الورد بتاعه يكمل. ربنا يوفقكم. كان نفسي ان النهاردة تبقى مقارئ ولكن يعني الله اللهم لك الحمد الناس طول الليل ما نامتش فرحمة بالناس هنسيبهم ومن بكرة ان شاء الله من ايه؟ من ايه؟ بكرة ان شاء الله ورش المقارئ بتاعة
ترجع تاني ان شاء الله. وورش التحفيز من بعد صلاة الجمعة هتايه ؟ ترجع تاني ان شاء الله. والورش العلمية بعد صلاة الايه ؟ العصر هترجع تاني ان شاء الله
الاخوة بعد صلاة الايه ؟ بعد الفطار هترجع ان شاء الله بازن الله وهنرجع زي ما كنا لعل ربنا يختم لنا بخير. لسة ليلتين يا جماعة. يعني لعلي يكون فيهم ليلة القدر. فلا نتهاون ولا آآ نضعف. الخيل بتيجي في
اخر خمسميت متر في السماء وتموت نفسها زي ما هنتكلم في خطبة الجمعة ان شاء الله عن كيف نودع رمضان سبحانك اللهم وبحمدك اشهد ان لا اله الا انت استغفرك واتوب اليك